ΔΕΛΤΙΟ ΤΥΠΟΥ

**Women in Science – Εκδήλωση αφιέρωμα στις γυναίκες επιστήμονες**

*Εκδήλωση αφιερωμένη στις γυναίκες επιστήμονες πραγματοποιήθηκε με μεγάλη επιτυχία την Πέμπτη 27 Μαρτίου 2025 και ώρα 6μμ στο Γαλλικό Ινστιτούτο Λάρισας.*

Το **Τμήμα Βιοχημείας και Βιοτεχνολογίας** τίμησε τη συμπλήρωση 10 χρόνων από την καθιέρωση της Παγκόσμιας Ημέρας των Γυναικών στην Επιστήμη με μία εκδήλωση ανοιχτή σε όλο το επιστημονικό και μη κοινό. Ως καλεσμένες ήταν γυναίκες επιστήμονες σε διαφορετικά στάδια της επαγγελματικής τους καριέρας και ως συντονίστρια της συζήτησης λειτούργησε η Καθηγήτρια και Αναπληρώτρια Πρόεδρος του ΤΒΒ, κ. Κ. Μούτου. Μέσα στην κατάμεστη αίθουσα του Γαλλικού Ινστιτούτου Λάρισας την εκδήλωση πρoλόγησε η κ. Γ. Καρυστιανού, Πρόεδρος του Δημοτικού Συμβουλίου Λαρισαίων. Ανάμεσα στις καλεσμένες ήταν οι κυρίες:

**Σ. Τοπαλίδου** (Τελειόφοιτη του τμήματος που θέλει να ακολουθήσει ερευνητική καριέρα)

**Ζ. Σκαπέρδα** (Νέα ερευνήτρια που συμμετέχει σε μια επιτυχημένη spin-off)

**Μ. Κολοβού** (Υποψήφια διδάκτορας του τμήματος και μητέρα)

**Α. Χρόνη** (Βραβευμένη ερευνήτρια σε ερευνητικό κέντρο της Ελλάδας)

**Ρ. Σταματίου** (Επιστήμονας- Μέντορας γυναικών του δικτύου Greek Women in STEM)

**Μ. Νταντάμη** (Ερευνήτρια, που μετά από μια πορεία στην έρευνα αποφάσισε να υπηρετήσει την επιστήμη από τη θέση της καθηγήτριας στη Β' βαθμια εκπαίδευση)

**Α. Χατζηπαρασίδου** (Επιστήμονας που έκανε επιτυχημένα το άλμα στην επιχειρηματικότητα της υποβοηθούμενης αναπαραγωγής)

**Κ. Παπαδοπούλου** (Καθηγήτρια ΤΒΒ και διευθύντρια εργαστηρίου)

**Α. Καντσάδη & Σ. Παπουτσοπούλου** (Επίκουρες *καθηγήτριες* του τμήματος διαφορετικών ηλικιών που την πορεία τους καθόρισαν διαφορετικοί παράγοντες)

Οι καλεσμένες μοιράστηκαν και συζήτησαν την εμπειρία της επιστημονικής καριέρας, τα κοινωνικά στερεότυπα και τα εμπόδια που καλούνται να ξεπεράσουν οι γυναίκες επιστήμονες, καθώς και τι απαιτείται για ένα μετασχηματισμό προς όφελος όλων. Το παραβρισκόμενο κοινό είχε την ευκαιρία να συμμετέχει στην εκδήλωση μέσω ηλεκτρονικής πλατφόρμας ψηφοφορίας.

Ευχαριστούμε θερμά τις καλεσμένες γυναίκες επιστήμονες, την κ. Καρυστιανού, τα μέλη ΔΕΠ και φοιτητές/φοιτήτριες του Τμήματος Βιοχημείας & Βιοτεχνολογίας,, τον μεταπτυχιακό φοιτητή κ. Κ. Ελένη, καθώς και όλο το κοινό και τους χορηγούς επικοινωνίας για την παρουσία τους και υποστήριξη της εκδήλωσης.

Το 2025 συμπληρώνονται 10 χρόνια από την καθιέρωση της Παγκόσμιας Ημέρας των Γυναικών στην Επιστήμη, ως επίσημη αναγνώριση της συμβολής τους στην προώθηση της επιστήμης. Παρόλα αυτά, οι γυναίκες ακόμη αντιμετωπίζουν συστημικά εμπόδια και στρεβλώσεις στην επιστημονική τους καριέρα. Το Τμήμα Βιοχημείας και Βιοτεχνολογίας εδώ και 25 χρόνια εκπαιδεύει γυναίκες επιστήμονες και ερευνήτριες δίνοντας έμφαση στο να εμπνεύσει και να τις ενδυναμώσει στις επιστημονικές και επαγγελματικές τους επιδιώξεις.

Στις 27 Μαρτίου 2025, το ΤΒΒ οργανώνει εκδήλωση αφιερωμένη στις γυναίκες επιστήμονες, με καλεσμένες γυναίκες σε διαφορετικά στάδια της επαγγελματικής τους καριέρας. Ανάμεσα τους θα είναι *Τελειόφοιτη* του τμήματος που θέλει να ακολουθήσει ερευνητική καριέρα, *Νέα ερευνήτρια* που συμμετέχει σε μια επιτυχημένη spin-off, *Υποψήφια διδάκτορας* του τμήματος και μητέρα, *Βραβευμένη ερευνήτρια* σε ερευνητικό κέντρο της Ελλάδας, *Επιστήμονας- Μέντορας* γυναικών του δικτύου Greek Women in STEM, *Ερευνήτρια,* που μετά από μια πορεία στην έρευνα αποφάσισε να υπηρετήσει την επιστήμη από τη θέση της καθηγήτριας στη Β' βαθμια εκπαίδευση, *Επιστήμονα* που έκανε επιτυχημένα το άλμα στην επιχειρηματικότητα της υποβοηθούμενης αναπαραγωγής και *Δύο επίκουρες καθηγήτριες* του τμήματος διαφορετικών ηλικιών που την πορεία τους καθόρισαν διαφορετικοί παράγοντες

Οι καλεσμένες θα συζητήσουν με το κοινό την εμπειρία της επιστημονικής καριέρας, τα κοινωνικά στερεότυπα και τα εμπόδια που καλούνται να ξεπεράσουν οι γυναίκες επιστήμονες, καθώς και τι απαιτείται για ένα μετασχηματισμό προς όφελος όλων.